
Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” muutmine

[bookmark: _GoBack]Määrus kehtestatakse kohaliku omavalitsuse korralduse seaduse paragrahvi 22 lõike 1 punkti 34 alusel

§ 1. Tunnistada kehtetuks Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” § 5 lg 2 p 3.
§ 2. Muuta Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” § 7 punkt 8 ja sõnastada see järgmiselt:
„8) Narva Turismiinfokeskuse ja Turismiatraktsiooni „Victoria bastioni kasematid“ töö korraldamine;”
§ 3. Täiendada Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” § 7 alljärgnevalt:
[bookmark: para8lg1p2]“20) linna osalusega äriühingute nõukogude liikmete nõustamine linna äriühingute strateegilise juhtimise küsimustes;
[bookmark: para8lg1p3]21) Linnavalitsusele ettepanekute tegemine linna äriühingute, mittetulundusühingute, sihtasutuste asutamise kohta või äriühingus osaluse omandamise kohta; 
22) ettepanekute tegemine aktsionäri või osaniku õiguste teostamise korraldamiseks linna osalusega äriühingutes.“
§ 4. Tunnistada kehtetuks Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” § 8.
§ 5. Tunnistada kehtetuks Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus” § 11 lg 3.
§ 6. Määrus jõustub seadusega sätestatud korras ja määrust rakendatakse alates 01.03.2023.a





Vladimir Žavoronkov
Narva Linnavolikogu esimees


Seletuskiri Narva Linnavolikogu 29.08.2019 määruse nr 16 “Narva Linna Arenduse ja Ökonoomika Ameti põhimäärus”  muutmise eelnõu juurde

Narva Linna Arenduse ja Ökonoomika Ameti põhimäärus oli kinnitatud Narva Linnavolikogu 29.08.2019 määrusega nr 16. Seoses Narva ametiasutuste struktuuri ja teenistuskohtade koosseisu muutmisega muutub ameti struktuur ja ülesanded. Alates 01.03.2023 Narva Linnavalitsuse Rahandusamet korraldab Narva Linna Arenduse ja Ökonoomika Ametile, Narva Linnavalitsuse Arhitektuuri-ja Linnaplaneerimise Ametile ning Narva Linnavalitsuse Linnamajandusametile (edaspidi teenindatavad ametid) raamatupidamist ning finantsaruandlust.  Sellest tulenevalt Narva Linnavolikogu 29.08.2019 määruse  nr 16 § 5 lg 2 p 3, § 8 ning § 11 lg 3 tunnistatakse kehtetuks.
Seni ameti raamatupidamise- ja finantsteenistuse ülesannetena olnud linna äriühingute nõukogude liikmete nõustamine linna äriühingute strateegilise juhtimise küsimustes, linnavalitsusele ettepanekute tegemine linna äriühingute, mittetulundusühingute, sihtasutuste asutamise kohta või äriühingus osaluse omandamise kohta ning ettepanekute tegemine aktsionäri või osaniku õiguste teostamise korraldamiseks linna osalusega äriühingutes hakkab alates 01.03.2023 täitma ettevõtluse- ja tarbijakaitse teenistus. Sellest tulenevalt Narva Linnavolikogu 29.08.2019 määruse  nr 16 § 7 täiendatakse alljärgnevalt:
“20) linna osalusega äriühingute nõukogude liikmete nõustamine linna äriühingute strateegilise juhtimise küsimustes;
21) Linnavalitsusele ettepanekute tegemine linna äriühingute, mittetulundusühingute, sihtasutuste asutamise kohta või äriühingus osaluse omandamise kohta; 
22) ettepanekute tegemine aktsionäri või osaniku õiguste teostamise korraldamiseks linna osalusega äriühingutes.“
Lisaks eeltoodule määruse § 7 punktis 8 asendatakse sõnastus „Narva Külastuskeskuse” sõnastusega “Narva Turismiinfokeskuse“. 
Muudetav määrus jõustub seadusega sätestatud korras ja määrust rakendatakse alates 01.03.2023.a





Katri Raik
Linnapea

